KOMISSION TÄYTÄNTÖÖNPANOASETUS (EU) 2021/1434,

annettu 2 päivänä syyskuuta 2021,

lopullisen tasoitustullin ja polkumyyntitullin laajentamisesta koskemaan Kanadasta lähetetyn biodieselin tuontia annettuja neuvoston täytäntöönpanoasetuksia (EU) N:o 443/2011 ja (EU) N:o 444/2011 koskevan tarkastelun päättämisestä

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1) ja erityisesti sen 9 artiklan 1 kohdan sekä muista kuin Euroopan unionin jäsenvaltioista tapahtuvalta tuetulta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1037 (2) ja erityisesti sen 14 artiklan 1 kohdan,

ottaa huomioon lopullisen polkumyyntitullin käyttöön ottamisesta Amerikan yhdysvalloista peräisin olevan biodieselin tuonnissa Euroopan parlamentin ja neuvoston asetuksen (EU) 2016/1036 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen 29 päivänä heinäkuuta 2021 annetun komission täytäntöönpanoasetuksen (EU) 2021/1266 (3) sekä lopullisten tasoitustullien käyttöön ottamisesta Amerikan yhdysvalloista peräisin olevan biodieselin tuonnissa asetuksen (EU) 2016/1037 18 artiklan mukaisen toimenpiteiden voimassaolon päättymistä koskevan tarkastelun jälkeen 29 päivänä heinäkuuta 2021 annetun komission täytäntöönpanoasetuksen (EU) 2021/1267 (4),

sekä katsoo seuraavaa:

1. MENETTELY

(1) Euroopan komissio vastaanotti pyynnön saada vapautus polkumyynti- ja tasoitustoimenpiteistä, joita sovelletaan Kanadasta lähetetyn biodieselin tuontiin riippumatta siitä, onko alkuperämaaksi ilmoitettu Kanada, siltä osin kuin on kyse yrityksestä Verbio Diesel Canada Corporation, jäljempänä ’pyynnön esittäjä’. Pyyntö esitettiin asetuksen (EU) 2016/1036 13 artiklan 4 kohdan ja asetuksen (EU) 2016/1037 23 artiklan 6 kohdan nojalla, ja se jätettiin 13 päivänä heinäkuuta 2020.

(2) Komissio tutki pyynnössä esitetyn käytettävissä olevan näytön ja totesi, että on riittävät perusteet panna vireille asetuksen (EU) 2016/1036 13 artiklan 4 kohdan sekä asetuksen (EU) 2016/1037 23 artiklan 6 kohdan mukainen tutkimus sen määrittämiseksi, voidaanko pyynnön esittäjälle myöntää vapautus laajennetuista toimenpiteistä.

(3) Komissio pani 16 päivänä joulukuuta 2020 komission täytäntöönpanoasetuksella (EU) 2020/2098 (5) vireille neuvoston täytäntöönpanoasetusten (EU) N:o 443/2011 (6) ja (EU) N:o 444/2011 (7) tarkastelun. Komission täytäntöönpanoasetuksella (EU) 2020/2098 kumottiin pyynnön esittäjän harjoittamaa biodieselin tuontia koskevat polkumyyntitullit, jotka otettiin käyttöön komission täytäntöönpanoasetuksella (EU) 2015/1518 (8), ja kehotettiin tulliviranomaisia toteuttamaan asianmukaiset toimenpiteet tällaisen tuonnin kirjaamiseksi. Komissio pyysi asianomaisia osapuolia ottamaan siihen yhteyttä tutkimukseen osallistumista varten.

(4) Kaikille asianomaisille osapuolille annettiin tilaisuus esittää huomautuksia tutkimuksen vireillepanosta ja pyytää kuulemista komission tai kauppaan liittyvissä menettelyissä kuulemisesta vastaavan neuvonantajan tai molempien kanssa komission täytäntöönpanoasetuksessa (EU) 2020/2098 asetetussa määräajassa. Huomautuksia tai kuulemispyyntöjä ei saatu.

2. PYYNNÖN PERUUTTAMINEN JA MENETTELYN PÄÄTTÄMINEN

(5) Pyynnön esittäjä peruutti virallisesti 2 päivänä heinäkuuta 2021 päivätyllä kirjeellä 13 päivänä heinäkuuta 2020 esitetyn pyynnön.

(6) Asetuksen (EU) 2016/1036 9 artiklan 1 kohdan ja asetuksen (EU) 2016/1037 14 artiklan 1 kohdan mukaisesti menettely voidaan päättää, jos pyyntö peruutetaan, paitsi jos päättäminen ei ole unionin edun mukaista. Tutkimuksessa ei ollut tullut esiin sellaisia seikkoja, jotka olisivat osoittaneet, että asian jatkaminen olisi unionin edun mukaista.

(7) Sen vuoksi komissio katsoo, että tarkastelua koskeva tutkimus olisi päätettävä. Pyynnön esittäjän tuonnin kirjaaminen olisi lopetettava ja komission täytäntöönpanoasetuksen (EU) 2015/1518 ja komission täytäntöönpanoasetuksen (EU) 2021/1266 1 artiklan 2 kohdassa tarkoitettu ”kaikkiin muihin yrityksiin” sovellettava koko maata koskeva polkumyyntitulli (172,2 euroa tonnilta) olisi kannettava taannehtivasti kyseisestä tuonnista tarkastelua koskevan tutkimuksen vireillepanopäivästä alkaen.

(8) Asianomaisille osapuolille ilmoitettiin asiasta, ja niille annettiin mahdollisuus esittää huomautuksia. Huomautuksia ei saatu.

(9) Tässä asetuksessa säädetyt toimenpiteet ovat asetuksen (EU) 2016/1036 15 artiklan 1 kohdalla perustetun komitean, johon myös asetuksen (EU) 2016/1037 25 artiklan 1 kohdassa viitataan, lausunnon mukaiset,

ON HYVÄKSYNYT TÄMÄN ASETUKSEN:

1 artikla Päätetään komission täytäntöönpanoasetuksella (EU) 2020/2098 vireille pantu tarkastelu.

2 artikla Komission täytäntöönpanoasetuksen (EU) 2015/1518 ja komission täytäntöönpanoasetuksen (EU) 2021/1266 1 artiklan 2 kohdassa ja 2 artiklassa säädetty ”kaikkiin muihin yrityksiin” sovellettava polkumyyntitulli otetaan uudelleen käyttöön 16 päivästä joulukuuta 2020 alkaen yrityksen Verbio Diesel Canada Corporation tuonnin osalta. Kannetaan 1 kohdassa tarkoitettu polkumyyntitulli 16 päivästä joulukuuta 2020 alkaen tuonnissa, joka on kirjattu komission täytäntöönpanoasetuksen (EU) 2020/2098 3 artiklan nojalla.

3 artikla Tulliviranomaiset velvoitetaan lopettamaan komission täytäntöönpanoasetuksen (EU) 2020/2098 3 artiklan mukaisesti tapahtuva tuonnin kirjaaminen. Jollei toisin säädetä, sovelletaan tulleja koskevia voimassa olevia säännöksiä ja määräyksiä.

4 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 2 päivänä syyskuuta 2021. Komission puolesta Puheenjohtaja Ursula VON DER LEYEN

(1) EUVL L 176, 30.6.2016, s. 21.

(2) EUVL L 176, 30.6.2016, s. 55.

(3) EUVL L 277, 2.8.2021, s. 34.

(4) EUVL L 277, 2.8.2021, s. 62.

(5) Komission täytäntöönpanoasetus (EU) 2020/2098, annettu 15 päivänä joulukuuta 2020, Kanadasta lähetetyn biodieselin tuontia koskevan lopullisen tasoitustullin ja lopullisen polkumyyntitullin soveltamisalan laajentamisesta riippumatta siitä, onko alkuperämaaksi ilmoitettu Kanada, annettuja neuvoston täytäntöönpanoasetuksia (EU) N:o 443/2011 ja (EU) N:o 444/2011 koskevan tarkastelun vireillepanosta sen määrittämiseksi, voidaanko näistä toimenpiteistä myöntää vapautus yhdelle kanadalaiselle vientiä harjoittavalle tuottajalle, polkumyyntitullin kumoamisesta kyseisen vientiä harjoittavan tuottajan tuonnissa ja kyseisen vientiä harjoittavan tuottajan tuonnin kirjaamisvelvoitteesta (EUVL L 425, 16.12.2020, s. 13).

(6) Neuvoston täytäntöönpanoasetus (EU) N:o 443/2011, annettu 5 päivänä toukokuuta 2011, Amerikan yhdysvalloista peräisin olevan biodieselin tuonnissa asetuksella (EY) N:o 598/2009 käyttöön otetun lopullisen tasoitustullin laajentamisesta koskemaan Kanadasta lähetetyn biodieselin tuontia riippumatta siitä, onko alkuperämaaksi ilmoitettu Kanada, ja Amerikan yhdysvalloista peräisin olevan biodieselin tuonnissa asetuksella (EY) N:o 598/2009 käyttöön otetun lopullisen tasoitustullin laajentamisesta koskemaan sellaisen biodieselseoksen tuontia, jossa on enintään 20 painoprosenttia biodieseliä, ja tutkimuksen päättämisestä Singaporesta lähetetyn tuonnin osalta (EUVL L 122, 11.5.2011, s. 1).

(7) Neuvoston täytäntöönpanoasetus (EU) N:o 444/2011, annettu 5 päivänä toukokuuta 2011, Amerikan yhdysvalloista peräisin olevan biodieselin tuonnissa asetuksella (EY) N:o 599/2009 käyttöön otetun lopullisen polkumyyntitullin laajentamisesta koskemaan Kanadasta lähetetyn biodieselin tuontia riippumatta siitä, onko alkuperämaaksi ilmoitettu Kanada, ja Amerikan yhdysvalloista peräisin olevan biodieselin tuonnissa asetuksella (EY) N:o 599/2009 käyttöön otetun lopullisen polkumyyntitullin laajentamisesta koskemaan sellaisen biodieselseoksen tuontia, jossa on enintään 20 painoprosenttia biodieseliä, ja tutkimuksen päättämisestä Singaporesta lähetetyn tuonnin osalta (EUVL L 122, 11.5.2011, s. 12).

(8) Komission täytäntöönpanoasetus (EU) 2015/1518, annettu 14 päivänä syyskuuta 2015, lopullisen polkumyyntitullin käyttöön ottamisesta Amerikan yhdysvalloista peräisin olevan biodieselin tuonnissa neuvoston asetuksen (EY) N:o 1225/2009 11 artiklan 2 kohdan mukaisen toimenpiteiden voimassaolon päättymistä koskevan tarkastelun jälkeen (EUVL L 239, 15.9.2015, s. 69).